รัฐบาลไทย-ข่าวทำเนียบรัฐบาล-กกจ. ย้ำ นายจ้างที่จ้างคนต่างด้าวทำงาน ต้องแจ้งการเข้า-ออก ต้องดำเนินการภายใน 15 วัน  ทำได้ผ่านระบบออนไลน์ Application E-Inform
วันพุธที่ 19 สิงหาคม 2563
กกจ. ย้ํา นายจ้างที่จ้างคนต่างด้าวทํางาน ต้องแจ้งการเข้า-ออก ต้องดําเนินการภายใน 15 วัน  ทําได้ผ่านระบบออนไลน์ Application E-Inform
นายสุชาติ พรชัยวิเศษกุล อธิบดีกกจ. เผย ให้ความสําคัญกับการบริหารจัดการแรงงานต่างด้าวในประเทศไทย โดยเฉพาะการทํางานของแรงงานต่างด้าวอย่างถูกต้องตามกฎหมาย และพบว่าขณะนี้มีความเข้าใจคลาดเคลื่อนเกี่ยวกับข้อปฏิบัติในการแจ้งเข้า-ออกจากงานของคนต่างด้าว
“เพื่อสร้างความเข้าใจที่ถูกต้อง กรมการจัดหางาน ขอย้ํา การดําเนินการตามมติ ครม.เมื่อวันที่ 4 สิงหาคม 2563 เรื่อง การแจ้งเข้า-ออก แรงงานต่างด้าว ให้นายจ้างที่จ้างคนต่างด้าวทํางานอยู่ในประเทศไทย 4 ประเภทนี้ ทราบว่า
1.คนต่างด้าวสัญชาติกัมพูชา ลาว และเมียนมา ที่เข้ามาทํางานตาม MoU ซึ่งวาระการจ้างงานครบ 4 ปี กรณีที่คนต่างด้าวยังคงทํางานกับนายจ้างรายเดิม นายจ้างรายนั้นไม่ต้องแจ้งการออกจากงานของคนต่างด้าวตามมาตรา 13 และมาตรา 46 กรณีคนต่างด้าวเปลี่ยนไปทํางานกับนายจ้างรายใหม่ นายจ้างรายเดิมมีหน้าที่แจ้งการออกจากงานของคนต่างด้าวตามมาตรา 13 และมาตรา 46
2.คนต่างด้าวสัญชาติกัมพูชา ลาวและเมียนมา ที่เข้ามาทํางานตาม MoU ที่การอนุญาตทํางานสิ้นสุด ตาม ม.50 ม.53 และม.55 แห่งพระราชกําหนดการบริหารจัดการ การทํางานของคนต่างด้าว พ.ศ.2562 และที่แก้ไขเพิ่มเติม (อาทิ นายจ้างรายเดิมเลิกจ้างและคนต่างด้าวหานายจ้างรายใหม่ไม่ทันภายในเวลาที่กฎหมายกําหนด เป็นต้น) กรณีคนต่างด้าวที่ใบอนุญาตทํางานสิ้นสุดลง และคนต่างด้าวยังคงยื่นคําขอรับใบอนุญาตทํางานกับนายจ้างรายเดิม (ช่วงเวลาที่ใบอนุญาตทํางานสิ้นสุด คนต่างด้าวไม่ได้ทํางาน) นายจ้างรายนั้นไม่ต้องแจ้งการออกจากงานของคนต่างด้าวตามมาตรา 13 และมาตรา 46 และไม่มีความผิดฐานให้คนต่างด้าวทํางานโดยไม่มีใบอนุญาตทํางาน กรณี คนต่างด้าวทํางานกับนายจ้างรายใหม่ นายจ้างรายเดิมยังมีหน้าที่แจ้งการออกจากงานของคนต่างด้าวตามมาตรา 13 และมาตรา 46
3.คนต่างด้าวสัญชาติกัมพูชา ลาวและเมียนมา ที่ผ่านการพิสูจน์สัญชาติ แต่ไม่ได้ดําเนินการตามมติ ครม.20 สิงหาคม 2562 กรณีคนต่างด้าวที่ใบอนุญาตทํางานสิ้นสุดลง และคนต่างด้าวยังคงยื่นคําขอรับใบอนุญาตทํางานกับนายจ้างรายเดิม (ช่วงเวลาที่ใบอนุญาตทํางานสิ้นสุด คนต่างด้าวไม่ได้ทํางาน) นายจ้างรายนั้น ไม่ต้องแจ้งการออกจากงานของคนต่างด้าวตามมาตรา 13และไม่มีความผิดฐานให้คนต่างด้าวทํางานโดยไม่มีใบอนุญาตทํางาน ส่วนกรณี คนต่างด้าวทํางานกับนายจ้างรายใหม่ นายจ้างรายเดิมยังมีหน้าที่แจ้งการออกจากงานของคนต่างด้าว
4.คนต่างด้าวสัญชาติกัมพูชา และเมียนมา กลุ่มที่ใช้บัตรผ่านแดน (Border Pass) ที่เข้ามาทํางานตาม ม.64 ถ้าแรงงานต่างด้าวทํางานกับนายจ้างรายเดิม นายจ้างรายนั้นไม่ต้องแจ้งการออกจากงานของคนต่างด้าว แต่หากคนต่างด้าวเปลี่ยนไปทํางานกับนายจ้างรายใหม่ นายจ้างรายเดิมมีหน้าที่แจ้งการออกจากงานของคนต่างด้าว” นายสุชาติ พรชัยวิเศษกุล กล่าว
อธิบดีกรมการจัดหางาน กล่าวเพิ่มเติมว่า การแจ้งเข้า-แจ้งออก การทํางานของแรงงานต่างด้าว เป็นความรับผิดชอบของนายจ้าง แม้ว่าแรงงานออกจากนายจ้าง ไม่ได้ทํางานอยู่ด้วยแล้ว หรือ ไม่อยู่ในประเทศแล้ว จึง ขอความร่วมมือให้นายจ้างปฏิบัติตามกฎหมาย เพราะหากฝ่าฝืนไม่ดําเนินการภายในระยะเวลาที่กฎหมายกําหนด จะมีความผิดต้องระวางโทษปรับไม่เกิน 20,000 บาท อย่างไรก็ดี กรมการจัดหางาน มีระบบบริการแจ้งการจ้างคนต่างด้าว และแจ้งคนต่างด้าวออกจากงานผ่าน ออนไลน์ Application E-Inform ซึ่งเปิดให้บริการตั้งแต่ปี 2562 เพื่ออํานวยความสะดวก และสามารถสอบถามรายละเอียดเพิ่มเติมได้ที่ ไลน์ @service_workpermit หรือสายด่วนกระทรวงแรงงานโทร. 1506 กด 2 กรมการจัดหางาน หรือ นายจ้างสามารถแจ้งการเข้า-ออกจากงานของคนต่างด้าวได้ที่ สํานักงานจัดหางานจังหวัด หรือที่สํานักงานจัดหางานกรุงเทพมหานครพื้นที่ 1-10 ในเขตพื้นที่ที่เป็นสถานที่ตั้งของสถานประกอบการที่คนต่างด้าวทํางานอยู่